Фойшорул де Фок
Фойшорул де Фок ( – Пожарна наблюдателница) е сграда в източната част на центъра на Букурещ.

Построена е през 1890 г. като наблюдателна кула за борба с пожарите, замествайки старата кула (Turnului Colţii) от 1715 г., която е разрушена 2 години по-рано. Проектът е дело на Джордже Мандреа, тогавашен главен архитект на града и професор в Архитектурното училище на Букурещ.

Висока е 42 м и е проектирана да изпълнява също и ролята на водонапорна кула за източната част на града. Едва след нейното построяване обаче се разбира, че помпите на водоснабдителната компания не могат да изкачат водата толкова високо.

Използва се по първоначалното си предназначение до 1935 г. В нея е настанен Националният музей на пожарникарите (Muzeul Naţional al Pompierilor) през 1963 г.

Източници 

Огнеборство
Водонапорни кули
Музеи в Букурещ
Кули в Румъния
Кръгли сгради
Основани в Румъния през 1890 година